

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 12 Ιουνίου 2023**

**ΝΟΜΟΣ ΞΑΝΘΗΣ Αριθ. Πρωτ.: 13242**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια ηλεκτρολογικού υλικού»**

**Ο Δήμαρχος Ξάνθης**

Προκηρύσσει ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια ηλεκτρολογικού υλικού»**, προϋπολογισμού διακοσίων εξήντα πέντε χιλιάδων εφτακοσίων σαράντα τεσσάρων ευρώ και εξήντα πέντε λεπτών του ευρώ (265.744,65€) με το Φ.Π.Α.

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: 2541350822

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:** 31681410-0 { Ηλεκτρολογικό υλικό }

31531000-7 { Λαμπτήρες }

34993000-4 { Φωτιστικά οδών }

31321210-7 { Καλώδια χαμηλής τάσης }

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η προμήθεια με τίτλο: «Προμήθεια ηλεκτρολογικού υλικού» προκειμένου να είναι δυνατή η συντήρηση και επισκευή του δικτύου ηλεκτροφωτισμού των διαφόρων κοινοχρήστων χώρων, οδών και πλατειών του Δήμου Ξάνθης, καθώς και η συντήρηση και επισκευή των ηλεκτρολογικών εγκαταστάσεων και δημοτικών κτιρίων, οι οποίες χρειάζονται άμεση αποκατάσταση. Επίσης αφορά στην προμήθεια νέου εορταστικού διακόσμου και υλικών συντήρησης και επισκευής του υφιστάμενου.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού τεσσάρων χιλιάδων διακοσίων ογδόντα έξι ευρώ (4.286,00 €) για το σύνολο της σύμβασης.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται σε ένα (1) έτοςαπό την υπογραφή της σύμβασης και την ανάρτηση της στο ΚΗΜΔΗΣ.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε Τμήματα:** Η παρούσα σύμβαση δεν υποδιαιρείται σε επιμέρους ομάδες σύμφωνα με την με αριθ. 36/14.02.2023 Απόφαση της Οικονομικής Επιτροπής του Δήμου Ξάνθης.

**10. Κριτήριο ανάθεσης:** Η πλέον συμφέρουσα από οικονομική άποψη προσφοράς, βάσει τιμής (ενιαίο ποσοστό έκπτωσης επί τοις εκατό) για το σύνολο των ειδών της προμήθειας, όπως περιγράφεται στην με Αριθ. Π-01/2023 Μελέτη της Διεύθυνσης Τεχνικών Υπηρεσιών του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 4η Ιουλίου 2023 ημέρα Τρίτη και ώρα 11:00. Η ημέρα έναρξης παραλαβής των προσφορών είναι η 13η Ιουνίου 2023 και η ώρα έναρξης η 09:00΄. Η ημέρα λήξης παραλαβής προσφορών είναι η **28η Ιουνίου 2023, ημέρα Τετάρτη και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Η χρηματοδότηση της σύμβασης, ύψους 265.744,65 €, θα πραγματοποιηθεί από ιδίους πόρους. Η δαπάνη για την σύμβαση βαρύνει τις με Κ.Α.: 02.20.6691, 02.20.6699.01, 02.20.7135.02, 02.25.6662, 02.10.6261.01, 02.30.6262, 02.10.6262.03, 02.35.6262, 02.35.7332.02 σχετικές πιστώσεις [σύμφωνα με την με αριθ. 414/19-05-2023 Απόφαση Ανάληψης Πολυετούς Υποχρέωσης του Δημάρχου Ξάνθης] του προϋπολογισμού των οικονομικών ετών 2023 και 2024 του Φορέα.

Για την παρούσα διαδικασία έχει εκδοθεί η απόφαση με αριθ. πρωτ. 414/19.05.2023 (ΑΔΑΜ: 23REQ012715380, ΑΔΑ: ΨΖΞΛΩΚ8-ΖΛΔ) για την απόφαση ανάληψης υποχρέωσης/έγκριση δέσμευσης πίστωσης για τα οικονομικά έτη 2023, 2024 και έλαβε α/α 414 καταχώρησης στο Βιβλίο Εγκρίσεων & Εντολών Πληρωμής του φορέα.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής: Ενιαία Αρχή Δημοσίων Συμβάσεων (ΕΑΔΗΣΥ) *(Πρώην ΑΕΠΠ)*

Διεύθυνση : Λεωφ. Θηβών 198, Αγ. Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Εμμανουήλ Ι. Φανουράκης**